ai4bharat/Pralekha huggingface dataset:
युवा व्यवहार आणि क्रीडा मंत्रालय
प्रसिद्ध टेबल टेनिस खेळाडू मनिका बत्राने राष्ट्रीय युद्ध स्मारकाला भेट दिली, 1971 च्या भारत-पाक युद्धातील हवाईदल योद्धे निर्मल जीतसिंग सेखोन यांना वाहिली आदरांजली
नवी दिल्ली, 2 फेब्रुवारी 2022
प्रसिद्ध टेबल टेनिस खेळाडू मनिका बत्रा हिने राष्ट्रीय युद्ध स्मारकाला भेट दिली आणि 1971 च्या भारत-पाक युद्धातील हवाईदल योद्धे निर्मल जीतसिंग सेखोन यांना आदरांजली वाहिली. सेखोन यांनी या ऐतिहासिक युद्धादरम्यान अतुलनीय धैर्य आणि निर्धार यांचे दर्शन घडवले होते.
मनिका बत्रा हिने स्मारकातील 'परम योद्धा स्थळ' नावाच्या शौर्य दालनात श्रद्धांजली वाहिली , जिथे परमवीर चक्र प्राप्त करणाऱ्या एकूण 21 विरांमध्ये फ्लाइंग वॉर हिरो निर्मल जीतसिंग सेखोन यांचा अर्धपुतळा बसवला आहे.
“युद्ध आणि आपल्या सैनिकांनी दिलेल्या सर्वोच्च बलिदानाबद्दल स्मारकावर कोरलेल्या उद्धरणांनी मी भारावून गेले आहे. एक भारतीय म्हणून माझे हृदय आज कृतज्ञतेने आणि अभिमानाने भरले आहे,” असे या ऑलिम्पिक खेळाडूने म्हटले आहे.
भव्य राजपथ आणि सेंट्रल व्हिस्टा यांच्या विद्यमान मांडणी आणि सममितीशी सुसंगत असलेल्या या स्मारकाला डिजिटल ओळख आहे , राष्ट्रीय युद्ध स्मारक ॲप्लिकेशनची निर्मिती आणि कर्तव्य बजावताना मृत्युमुखी पडलेल्यांना आभासी श्रद्धांजली वाहण्याची सोय असलेल्या स्क्रीन्स बसवण्यात आल्या आहेत.
दुसरे युद्ध नायक कॅप्टन विक्रम बत्रा यांना आभासी पद्धतीने श्रद्धांजली वाहताना, मनिका म्हणाली, “स्मारकाची वास्तुशिल्प रचना ज्या प्रकारे शहीदांना अमर बनवते, त्याचप्रमाणे मोबाइल ॲप-आधारित व्हर्च्युअल टूर गाइड आणि व्हर्च्युअल श्रद्धांजलीसाठी डिजिटल पॅनेल यासारख्या अद्ययावत डिजिटल सुविधांमुळे प्रत्येक नागरिकाला कुठूनही आदरांजली वाहता येईल.
या खेळाडूने शूर शहीदांना श्रद्धांजली वाहणाऱ्या आणि स्मारकाला भेट देणाऱ्या सर्व अभ्यागतांसाठी आकर्षणाचे केंद्र असलेल्या ‘स्मरिका’ या अनोख्या स्मृतिचिन्ह विक्री करणाऱ्या दुकानाला देखील भेट दिली.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
टोकियो ऑलिम्पिक स्पर्धेत सहभागी होणाऱ्या भारतीय क्रीडापटूंच्या चमूशी पंतप्रधान 13 जुलै रोजी साधणार संवाद
पंतप्रधान श्री. नरेंद्र मोदी 13 जुलै रोजी टोकियो ऑलिम्पिक स्पर्धेत सहभागी होणाऱ्या भारतीय क्रीडापटूंच्या चमूशी दूरदृश्य प्रणालीच्या माध्यमातून संवाद साधणार आहेत.
पंतप्रधानांचा हा संवाद म्हणजे ऑलिम्पिक क्रीडा स्पर्धेमध्ये सहभागी होण्यापूर्वी, या क्रीडापटूंना प्रोत्साहित करण्याचा प्रयत्न आहे. त्यांनी अलीकडेच टोकियो -2020 मध्ये सहभागी होणाऱ्या भारतीय खेळाडूंच्या चमूच्या सुविधांच्या सज्जतेचा आढावा घेतला होता. त्यांनी 'मन की बात' मध्ये काही खेळाडूंच्या प्रेरणादायी प्रवासाविषयीही चर्चा केली होती, त्याशिवाय देशवासीयांनी पुढे येऊन या खेळाडूंना मनःपूर्वक पाठिंबा देण्याचे आवाहन त्यांनी देशाला केले होते.
युवा व्यवहार व क्रीडा मंत्री श्री. अनुराग ठाकूर , युवा व्यवहार व क्रीडा मंत्री राज्यमंत्री श्री. निशिथ प्रामाणिक आणि कायदा मंत्री श्री. किरेन रिजिजू या कार्यक्रमाला उपस्थित राहणार आहेत.
भारतीय चमू बद्दल
भारताकडून 18 क्रीडा प्रकारांमध्ये सहभागी होणारे एकूण 126 खेळाडू टोकियोला जात आहेत.आतापर्यंतच्या कोणत्याही ऑलिम्पिकमध्ये भारत पाठवत असलेला हा आतापर्यंतचा सर्वात मोठा चमू आहे.18 क्रीडा प्रकारांमधील मधील एकूण 69 स्पर्धांमध्ये भारतीय खेळाडू सहभागी होणार असून ही देशाची आतापर्यंतची सर्वोच्च संख्या आहे.
भारतीय खेळाडूंच्या सहभागाच्या दृष्टीने बर्याच विलक्षण गोष्टी आहेत. इतिहासात प्रथमच, एक भारतीय तलवारबाज  ऑलिम्पिक स्पर्धेसाठी पात्र ठरली आहे. ऑलिम्पिक खेळांसाठी पात्र ठरलेली नेथ्रा कुमानन ही भारताची पहिली महिला नाविक आहे.जलतरणातील ‘अ’ पात्रता मानांकन प्राप्त करून ऑलिम्पिक स्पर्धेसाठी पात्र ठरलेले साजन प्रकाश आणि श्रीहरी नटराज हे पहिले जलतरणपटू आहेत.
उपराष्ट्रपती कार्यालय
घटनात्मक संस्थांबाबत केल्या जाणाऱ्या अयोग्य वक्तव्या बद्दल उपराष्ट्रपती जगदीप धनखड यांनी व्यक्त केली चिंता
नवी दिल्ली, 29 सप्टेंबर 2023
काही लोक राजकीय दृष्टीकोन बाळगत घटनात्मक संस्थांबद्दल अयोग्य वक्तव्य करतात, ही गोष्ट विचार, चिंतन आणि चिंता करण्याजोगी आहे असे उपराष्ट्रपती जगदीप धनखड यांनी म्हटले आहे. असे वर्तन आपल्या सांस्कृतिक मूल्यांना बाधा पोहोचवणारे असल्याचे सांगून त्यांनी अधोरेखित केले की, “एखादी व्यक्ती जितकी उच्च पदावर असेल, तेवढे तिचे आचरण थोर असायला हवे. राजकीय लाभ मिळवण्यासाठी एखादी टिप्पणी करणे चांगले नाही.”
संवैधानिक संस्थांबद्दल प्रत्येकाने जबाबदारीचे भान ठेवायला हवे, असे सांगून उपराष्ट्रपती धनखड म्हणाले, “घटनात्मक पदावर काम करणार्यांकडे आपण राजकीय दृष्टीकोनातून पाहता कामा नये, केवळ राजकीय लाभ मिळवण्यासाठी केलेले असे वर्तन स्वीकारार्ह नाही.”
बिहारमधील नालंदा विद्यापीठात आज आयोजित करण्यात आलेल्या विद्यार्थी, कर्मचारी आणि प्राध्यापकांच्या सभेला संबोधित करताना उपराष्ट्रपती म्हणाले की, शिक्षणाच्या क्षेत्रात जगाने यापेक्षा प्रभावी आणि शक्तिशाली ब्रँड पाहिलेला नाही. “नालंदा, कारण इतिहास आणि वारसा यासाठी जगात ओळख असलेल्या नालंदा विद्यापीठाला लोक केवळ नतमस्तक होतात. हा वारसा तुम्हाला आणखी उंचावायचा आहे.”
शिक्षण ही सर्वात प्रभावी आणि परिवर्तन घडवून आणणारी यंत्रणा असल्याचे सांगून उपराष्ट्रपती धनखड म्हणाले, “जर जग बदलायचे असेल, समाजाची प्रगती करायची असेल, विषमता दूर करायची असेल आणि जर सर्वात वंचित घटका पर्यंत न्याय पोहोचवायचा असेल, तर ही गोष्ट केवळ ज्ञानच करू शकते.”
उपराष्ट्रपतींच्या भाषणाचा संपूर्ण मजकूर पुढीलप्रमाणे -
https://pib.gov.in/PressReleasePage.aspx?PRID=1962203
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 33
"आत्मनिर्भर भारत मोहिमे"अंतर्गत देशाला संरक्षण सामग्री उत्पादन क्षेत्रात स्वयंपूर्ण होण्याला चालना देण्यासाठी विविध घोषणा जाहीर करण्यात आल्या. या धोरणाची रचना करण्यासाठी आणि देशाला संरक्षण आणि तसेच अंतराळ क्षेत्रात जगात आघाडीच्या स्थानी नेण्यासाठी संरक्षण मंत्रालयाने संरक्षण सामग्री आणि निर्यात विस्तार धोरणाची रचना केली आहे.  द डीपीईपीपी 2020 हे संरक्षण मंत्रालयाचे महत्त्वाचे मार्गदर्शक दस्तऐवज असून त्या योगे संरक्षण सामुग्री क्षेत्रात विशेष ,संरचनात्मक ,हेतुपूर्ण जोर देत स्वयंपूर्ण होणे आणि निर्यात वाढवणे ही उद्दिष्टे साकार करण्याचे उद्दिष्ट आहे.
या धोरणाची ध्येय आणि उद्दिष्टे अशी आहेत.
1. 2025 सालापर्यंत एकूण 1,75,000कोटी रुपयांची  उलाढाल, संरक्षण सामग्री आणि सेवा क्षेत्रात करण्याचे उद्दिष्ट गाठणे, त्यापैकी अंतराळ क्षेत्रात 35,000कोटी रुपये .
2. सशस्त्र दलांना उत्तम दर्जाची उत्पादने पुरविण्यासाठी तसेच अंतराळ, नौदलासाठी जहाज बांधणी तसेच संरक्षण क्षेत्रात गतिमानता, मजबूतीकरण आणि स्पर्धात्मकता आणण्यासाठी संरक्षण उद्योग विकसित करणे.
3.आयात केलेल्या परदेशी मालावर विसंबून न रहाता स्वदेशी डिझाईन आणि उत्पादने विकसित करत मेक ईन इंडिया मोहिमेचा पुरस्कार करणे.
4.संरक्षण सामुग्री निर्यात करून जगाच्या संरक्षण मूल्य साखळीचा हिस्सा बनणे.
5.संशोधन आणि विकासाला प्रोत्साहन देण्यासाठी वातावरण तयार करून नवनिर्मितीला पुरस्कृत करणे, भारतीय बौद्धिक संपदेची मालकी तयार करणे, आणि मजबूत आणि स्वयंपूर्ण संरक्षण उद्योगाला चालना देणे.
खालील बाबींवर या धोरणात विशेष लक्ष केंद्रित करण्यात आले आहे:
1. खरेदीतील सुधारणा
2. स्वदेशीकरण आणि एमएसएमई/स्टार्ट अप ना आधार देणे
3. संसाधनांचे योग्य वाटप
4. गुंतवणूक प्रोत्साहन, थेट परकीय गुंतवणूक, आणि इझ आँफ डुईंग बिझिनेस
5.नवनिर्मिती, संशोधन आणि विकास
6.संरक्षण क्षेत्रातील सार्वजनिक उपक्रम  आणिआयुध उत्पादन मंडळ 
7.गुणवत्ता हमी आणि चाचणीकरीता पायाभूत सुविधा
8.निर्यातिला प्रोत्साहन
डीपीईपीपी 2020 चा मसुदा या https://ddpmod.gov.in/dpepp संकेतस्थळावर आणि https://www.makeinindiadefence.gov.in/admin/webroot/writereaddata/upload/recentactivity/Draft_DPEPP_03.08.2020.pdf इथे नागरीकांच्याआणि भागधरकांच्या सूचना, टिप्पणी, शेरे यासाठी उपलब्ध आहे. आलेल्या सूचनांचा विचार करून त्यानंतर संरक्षण मंत्रालय ती सर्वत्र जाहीर करेल.
येत्या 17 आँगस्ट पर्यंत डीपीईपीपी 2020 वरील मसुद्यावर सूचना/शेरे dirpnc-ddp[at]nic[dot]in. या इमेल वर मागविले आहेत.
M.Chopade/S.Patgoankar/P.Kor
पंतप्रधान कार्यालय
पंतप्रधानांनी उत्तराखंडमध्ये बद्रीधाम मंदिरात दर्शन घेतले आणि पूजा केली
अलकनंदा नदीवरील विकास कामांच्या प्रगतीचा पंतप्रधानांनी घेतला आढावा
पंतप्रधान नरेंद्र मोदी यांनी आज श्री बद्रीधाम मंदिरात दर्शन घेतले आणि पूजा केली. मोदी यांनी मंदिराच्या गाभाऱ्यात प्रार्थना केली. अलकनंदा नदीवरील विकास कामांच्या प्रगतीचा त्यांनी आढावाही घेतला.
पंतप्रधानांबरोबर उत्तराखंडचे मुख्यमंत्री पुष्कर सिंह धामी आणि उत्तराखंडचे राज्यपाल  जनरल गुरमीत सिंह होते.
दूरसंचार आणि माहिती तंत्रज्ञान मंत्रालय
पेंशन अदालत
मुंबई, 4 ऑगस्ट 2023
मुख्य पोस्टमास्तर जनरल, महाराष्ट्र सर्कल, मुंबई यांच्यावतीने टपाल विभागाच्या निवृत्तिवेतनधारकांसाठी / कुटुंबनिवृत्तवेतनधारकांसाठी 53वी पेंशन अदालत दिनांक 29-09-2023 रोजी 11.00 वाजता मुख्य पोस्टमास्तर जनरल, महाराष्ट्र सर्कल, मुंबई -400 001 येथे आयोजित केली आहे.
निवृत्तिवेतनधारकांच्या लाभाशी संबंधित तक्रारी, जे टपाल विभागातून निवृत्त झाले आहेत / ज्यांची सेवेत असताना मृत्यु झालेली आहे, टपाल विभाग, महाराष्ट्र आणि गोवा राज्यांचे निवृत्तिवेतनधारक ज्यांचे 3 महिन्यांच्या आत पूर्तता झालेली नाही अशा प्रकरणांचा डाक पेंशन अदालत मध्ये विचार केला जाईल.
पेंशन अदालतमध्ये पूर्णपणे कायदेशीर मुद्द्यांसह प्रकरणे,ई. वारसा प्रमाणपत्र, कल्पित पेन्शन, टीबीओपी / एमएसीपी पदोन्नती, वेतनश्रेणी वाढविणे आणि धोरणात्मक बाबींसह शिस्तभंगाच्या आणि डी.पी.सी च्या पुनरावलोकनासाठी प्रलंबित प्रकरणांचा विचार केला जाणार नाही. निवृत्तिवेतनधारक खाली दिलेल्या प्रपत्रामध्ये आपल्या अर्जाच्या तीन प्रती, लेखा अधिकारी, अदालत, मुख्य पोस्टमास्तर जनरल कार्यालय, महाराष्ट्र सर्कल, मुंबई जीपीओ भवन, दूसरा मजला, मुंबई – 400 001 ला 25-08-2023 रोजी किंवा तत्पूर्वी वैयक्तिकरित्या  पाठवू शकता. 25-08-2023 च्या नंतर मिळालेल्या अर्जांवर पेंशन अदालतमध्ये विचार करण्यात येणार नाही.
भारतीय डाक विभाग
डाक पेंशन अदालतच्या अर्जाचा फॉर्म
|
|
क्र.
|
|
विषय
|
|
व्यक्ती / निवृत्तिवेतनधारक यांनी भरायचे तपशील
|
|
1.
|
|
निवृत्ती / मृत्युच्यावेळी पदनामसह निवृत्तिधारकाचे / कुटुंब निवृत्तिधारकाचे नाव
|
|
|
|
2.
|
|
कार्यालयाचे नाव जिथून निवृत्त झाले आहेत आणि निवृत्तीची तारीख
|
|
|
|
3
|
|
पीपीओ क्रमांक
|
|
|
|
4
|
|
पोस्टऑफिस आणि डिवीजन चे नाव जिथे पेंशन घेतली जात आहे.
|
|
|
|
5
|
|
निवृत्तिवेतनधारकाचा पोस्टाचा पत्ता दूरध्वनी सोबत.
|
|
|
|
6
|
|
थोडक्यात तक्रार 
|
|
|
|
7
|
|
व्यक्ती / निवृत्तिवेतनधारकांची सही आणि दिनांक
|
|PIB Mumbai | JPS/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
पंतप्रधान कार्यालय
जागतिक शौचालय दिनानिमित्त पंतप्रधानांचा संदेश
नवी दिल्ली, 19 नोव्हेंबर 2018
जागतिक शौचालयदिना निमित्त पंतप्रधान नरेंद्र मोदी यांचा संदेश खालीलप्रमाणे –
“आज, जागतिक शौचालय दिनानिमीत्त आम्ही देशामध्ये स्वच्छता आणि स्वच्छता सुविधा वाढविण्याच्या आपल्या वचनबद्धतेची पुनरावृत्ती करतो.गेल्या चार वर्षात भारतात उल्लेखनीय वेगाने स्वच्छता संरक्षणात वाढ झाली असल्याचा आम्ही अभिमान बाळगतो.
स्वच्छ भारत आणि चांगली स्वच्छता सुविधा सुनिश्चित करणे हे एक लोक आंदोलन आहे. हे असे 130 कोटी भारतीय आहेत, ज्यामध्ये विशेषत: महिला आणि तरुणांनी या चळवळीत सहभाग घेतला आहे. स्वच्छ भारतचे स्वप्न पूर्ण करण्यासाठी कार्य करणाऱ्या सर्वांचे मी अभिनंदन करतो”.
B.Gokhale/P.Malandkar
(Visitor Counter : 79
आरोग्य आणि कुटुंब कल्याण मंत्रालय
कोविड-19 लसीकरणाची अद्ययावत स्थिती
41.10 कोटी पेक्षा जास्त लसींच्या मात्रा राज्ये / केंद्रशासित प्रदेशांना पुरवण्यात आल्या
राज्ये / केंद्रशासित प्रदेश आणि खाजगी रुग्णालयांकडे अद्याप 2.51 कोटींपेक्षा जास्त लसीच्या मात्रा शिल्लक आहेत
नवी दिल्ली, 16 जुलै 2021
देशभरातील कोविड -19 प्रतिबंधक लसीकरण मोहिमेचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड- 19 प्रतिबंधक सार्वत्रिक लसीकरणाच्या नवीन टप्प्याला 21 जून 2021 पासून प्रारंभ झाला आहे. अधिक लसींच्या उपलब्धतेच्या माध्यमातून लसीकरणाला गती देण्यात आली आहे. राज्ये आणि केंद्रशासित प्रदेशांना लसींच्या या उपलब्धतेबाबत आगाऊ माहिती देण्यात आली आहे, जेणेकरून ते लसीकरणाचे अधिक उत्तम प्रकारे नियोजन करू शकतील आणि लसींची पुरवठा साखळी सुरळीत राखता येईल.
देशव्यापी लसीकरण मोहिमेअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा उपलब्ध करून देत, केंद्र सरकार सहकार्य करत आहे. कोविड–19 प्रतिबंधक लसीकरणाच्या नव्या टप्प्यात केंद्र सरकार देशातील लस उत्पादकांकडून 75 % लसींची खरेदी करत असून राज्ये आणि केंद्रशासित प्रदेशांना त्याचा  पुरवठा केला जात आहे.
|
|
VACCINE DOSES
|
|

|
|
SUPPLIED
|
|
41,10,38,530
|
|
IN PIPELINE
|
|
52,90,640
|
|
CONSUMPTION
|
|
38,58,75,958
|
|
BALANCE AVAILABLE
|
|
2,51,62,572
आत्तापर्यंत सर्व स्रोतांच्या माध्यमांतून राज्ये / केंद्रशासित प्रदेशांना 41.10 कोटींपेक्षा अधिक  लसींच्या मात्रा पुरविण्यात आल्या आहेत आणि आणखी 52,90,640 मात्रा लवकरच पुरवण्यात येतील.
यापैकी वाया गेलेल्या मात्रा धरून आतापर्यंत एकूण 38,58,75,958 मात्रा वापरल्या गेल्या आहेत. 
राज्ये / केंद्रशासित प्रदेशांकडे आणि खासगी रुग्णालयांकडे अद्याप 2.51 कोटींहून अधिक  मात्रांचा साठा शिल्लक आहे.U.Ujgare/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
राष्ट्रपती कार्यालय
राष्ट्रपती द्रौपदी मुर्मू यांच्या उपस्थितीत दिल्ली विद्यापीठाचा 99 वा वार्षिक दीक्षांत समारंभ संपन्न
राष्ट्रपती द्रौपदी मुर्मू यांनी आज  दिल्ली विद्यापीठाच्या 99 व्या वार्षिक दीक्षांत समारंभाला संबोधित केले.
यावेळी बोलताना राष्ट्रपती म्हणाल्या की, दिल्ली विद्यापीठ भारताची समृद्धता आणि विविधता प्रतिबिंबित करते. तसेच भारत आणि परदेशातल्या सर्वच क्षेत्रांच्या कामगिरीमधून दिल्ली विद्यापीठाची थोडीफार झलक दिसून येते. मात्र, कोणतीही संस्था आपल्या गौरवशाली परंपरेवर विसंबून राहू शकत नाही. आजच्या वेगवान बदलांच्या जगात, एखाद्या संस्थेला सतत स्वतःचा पुन्हा नव्याने शोध घ्यावा लागतो.
राष्ट्रपती म्हणाल्या की आपण सर्व भाषा आणि संस्कृतींचा आदर केला पाहिजे आणि त्यांचे स्वागत केले पाहिजे, पण नेहमी आपल्या मुळांशी घट्ट जोडलेले राहायला हवे. भारतीय मातीशी जोडलेले राहून जगात उपलब्ध असलेले उत्कृष्ट ज्ञान मिळवण्यासाठी युवा पिढीने गांधीजींच्या सल्ल्याचे पालन करायला हवे, असे आवाहन त्यांनी केले.
विद्यार्थ्यांना संबोधित करताना राष्ट्रपती म्हणाल्या की, आपल्या गावामधून शहरात शिक्षणासाठी जाणारी आपल्या गावातली पहिली मुलगी, त्या स्वतः होत्या. त्यांच्या वर्गमित्रांमध्येही असे अनेक विद्यार्थी असतील ज्यांच्या कुटुंबातील किंवा गावातील कोणालाही त्यांच्या आधी विद्यापीठ स्तरावरील शिक्षण घेणे शक्य झाले नसेल. असे विद्यार्थी अत्यंत प्रतिभाशाली आणि कष्टाळू असतात. आपली स्वप्न पूर्ण करण्यासाठी ते विद्यापीठात मोठ्या उत्साहाने येतात. कधी-कधी ते न्यूनगंडाचे बळी ठरतात. हे कोणत्याही संवेदनशील समाजात घडू नये. विद्यापीठातील अशा पहिल्या पिढीतील विद्यार्थ्यांना प्रोत्साहन देण्याची जबाबदारी शिक्षक आणि इतर विद्यार्थ्यांची आहे.
राष्ट्रपती म्हणाल्या की, शिक्षणाचे मुख्य उद्दिष्ट एक चांगला माणूस घडवणे हे आहे. आयुष्यात मोठ्या गोष्टी मिळवणं चांगलं, पण चांगलं माणूस बनणं त्याहून अधिक चांगलं आहे. मंगळावरील जीव सृष्टीचा शोध घेणे ही चांगली गोष्ट आहे, परंतु चांगला हेतू ठेवून, जीवनात स्व-कल्याणाचा शोध घेणे, हे त्याहून अधिक महत्वाचे आहे. नवा भारत आणि नवे जग निर्माण करण्यासाठी नवीन स्वप्न पहा आणि मोठी स्वप्ने पाहा, असे आवाहन त्यांनी विद्यार्थ्यांना केले.
राष्ट्रपतींचे भाषण पाहण्यासाठी कृपया येथे क्लिक करा
पंतप्रधान कार्यालय
गुजरातचे आमदार डॉ. अनिल जोशीयारा यांच्या निधनाबद्दल पंतप्रधानांनी व्यक्त केला शोक
नवी दिल्ली, 14 मार्च 2022
पंतप्रधान नरेंद्र मोदी यांनी गुजरातमधील भिलोडा येथील आमदार डॉ. अनिल जोशीयारा यांच्या निधनाबद्दल तीव्र शोक व्यक्त केला आहे.
पंतप्रधानांनी गुजराती भाषेत ट्विट करून शोकभावना व्यक्त केल्या आहेत.
S.Kane/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
महाराष्ट्रातील जळगाव जिल्ह्यात रस्ते अपघातात झालेल्या जीवितहानीबद्दल पंतप्रधानांकडून शोक व्यक्त
नवी दिल्ली, 15 फेब्रुवारी 2021
महाराष्ट्रातील जळगाव जिल्ह्यात रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
“महाराष्ट्रातील जळगाव येथे हृदय हेलावून टाकणारा ट्रकचा अपघात घडला आहे. शोकाकुल कुटुंबियांच्या दुःखात मी सहभागी आहे. जखमींच्या प्रकृतीत लवकरात लवकर सुधारणा होवो” असे पंतप्रधानांनी ट्विट संदेशात म्हटले आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारत आणि पाकिस्तान यांच्यातील सीमा वाद
नवी दिल्ली, 21 मार्च 2022
लष्करी अभियान महासंचालक  यांनी फेब्रुवारी 2021 मध्ये घेतलेल्या आढाव्यानंतर नियंत्रण रेषेवरील परिस्थिती स्थिर आहे. दोन्ही देशांच्या सैन्याने नियंत्रण रेषेवर शांतता राखण्यासाठी संयम बाळगला आहे. मात्र परिस्थितीवर बारकाईने लक्ष ठेवले जात आहे आणि भारतीय लष्कर शत्रूची कोणतीही कारवाई रोखण्यासाठी तसेच नियंत्रण रेषेवर कोणतीही आगळीक झाल्यास त्याला प्रत्युत्तर देण्यासाठी सज्ज आहे.
पश्चिम सीमेवर सुरक्षा स्थिती बहुतांशी स्थिर आहे. विशेषत: सीमावर्ती भागात अस्थिरता निर्माण करण्याच्या उद्देशाने सीमेपलीकडील शक्तींकडून अमली पदार्थ तस्करी आणि दहशतवादी यांच्यात जवळीक वाढत असल्याचे संकेत आहेत.पश्चिम सीमेवरील आपले सैन्य प्रतिस्पर्ध्याच्या कोणत्याही आव्हानाला सामोरे जाण्यासाठी तयार आहे.
संरक्षण राज्यमंत्री अजय भट्ट यांनी 21 मार्च 2022 रोजी राज्यसभेत जीसी चंद्रशेखर यांना लेखी उत्तरात ही माहिती दिली.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
अर्थ मंत्रालय
सुधारित मौद्रिक धोरण परिवर्तन, रेपो दरात 115 बेसिस अंकांनी कपात
नवी दिल्ली, 29 जानेवारी 2021
आर्थिक पाहणी अहवालात नमूद करण्यात आले आहे की अभूतपूर्व कोविड 19 महामारीमुळे मौद्रिक धोरणात मार्च 2020 नंतर लक्षणीय शिथिलता आली आहे. केंद्रीय अर्थ व कंपनी व्यवहार मंत्री निर्मला सीतारमण यांनी आज संसदेत आर्थिक पाहणी अहवाल 2020-21 मांडला.
मौद्रिक धोरण परिवर्तन
आर्थिक पाहणी अहवालात म्हटले आहे की मार्च 2020,पासून रेपो दरात 115 बेसिस अंकांनी कपात करण्यात आली आहे. मार्च 2020 मध्ये पहिल्या पतधोरण समितीच्या  बैठकीत 75 बेसिस अंकांनी कपात करण्यात आली होती आणि मे 2020 मध्ये दुसर्या बैठकीत 40 बेसिस अंकांनी कपात केली होती. तसेच 2020-21 मध्ये तरलता अतिरिक्त राहिली तर अर्थव्यवस्थेतील तरलता परिस्थितीचे व्यवस्थापन करण्यासाठी भारतीय रिझर्व्ह बँकेने विविध पारंपरिक आणि अपारंपरिक उपाययोजना केल्या.
बँकिंग क्षेत्र
अनुसूचित वाणिज्य बँकांची एकूण अनुत्पादित मालमत्ता गुणोत्तर मार्च 2020 च्या अखेरीस 8.21टक्क्यांवरून घसरून सप्टेंबर 2020. अखेर 7.49 टक्क्यांवर आले आहे. कर्जदारांना दिलेल्या मालमत्ता वर्गीकरण सवलतीच्या अनुषंगाने याकडे पाहिले पाहिजे, असे आर्थिक सर्वेक्षण म्हणते.
दिवाळखोरी आणि नादारी संहिता
अर्थसंकल्पपूर्व सर्वेक्षणनुसार आयबीसीच्या माध्यमातून शेड्युल्ड वाणिज्य बँकांचा सुधारणा दर  45 टक्क्यांहून अधिक राहिला आहे.
या सर्वेक्षणात असे म्हटले आहे की बँका आणि बिगर -बँकिंग वित्तीय महामंडळांच्या माफक पत वाढीमुळे.ख-या अर्थव्यवस्थेतील वित्तीय ओघावर बंधने आली आहेत.
निफ्टी 50 आणि एस अँड पी बीएसई सेन्सेक्स 20 जानेवारी , 2021 रोजी अनुक्रमे 14,644.7 आणि 49,792.12 इतकी विक्रमी उच्चांकी पातळी नोंदवली असे सर्वेक्षणात म्हटले आहे.G.Chippalkatti/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
पंतप्रधान कार्यालय
प्रजासत्ताक दिनानिमित्त पंतप्रधानांनी देशवासियांना शुभेच्छा दिल्या
पंतप्रधान नरेंद्र मोदी यांनी प्रजासत्ताक दिनानिमित्त देशवासियांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"तुम्हा सर्वांना प्रजासत्ताक दिनाच्या हार्दिक शुभेच्छा. जय हिंद!
पंतप्रधान कार्यालय
भ्रष्टाचार, घराणेशाही आणि तुष्टीकरण या तीन दुष्प्रवृत्तीविरोधात आपण सर्वसामर्थ्याने लढा द्यायला हवा : पंतप्रधान नरेंद्र मोदी
नवी दिल्ली, 15 ऑगस्ट 2023
पंतप्रधान नरेंद्र मोदी यांनी आज 15 ऑगस्ट 2023 रोजी 77 व्या स्वातंत्र्यदिनी लाल किल्याच्या तटावरून जनतेला संबोधित केले. आपल्याला स्वप्नांची पूर्तता करायची असेल, संकल्प साध्य करायचे असतील तर भ्रष्टाचार, घराणेशाही आणि तुष्टीकरण या तीन दुष्प्रवृत्तीविरोधात आपण सर्वसामर्थ्याने लढा देणे ही काळाची गरज असल्याचे त्यांनी सांगितले.
पहिली सर्वात मोठी अपप्रवृत्ती म्हणजे भ्रष्टाचार असून आपल्या देशातल्या सर्व समस्यांचे हे मूळ आहे. “प्रत्येक क्षेत्र आणि भागातल्या भ्रष्टाचारापासून मुक्तता, भ्रष्टाचाराविरोधात लढा ही काळाची गरज आहे आणि माझ्या देशबांधवानो, कुटुंबियांनो, हा मोदी यांचा शब्द आहे, ही माझी वैयक्तिक हमी आहे की भ्रष्टाचाराविरोधातला लढा मी जारी ठेवेन”.
दुसरी अपप्रवृत्ती म्हणजे घराणेशाहीच्या राजकारणाने देशाचा नाश केला आहे. “या घराणेशाही पद्धतीने देशाला जखडले असून सर्वसामान्यांचे हक्क हिरावले होते”, पंतप्रधान म्हणाले.
तिसरी दुष्प्रवृत्ती म्हणजे तुष्टीकरण आहे यावर पंतप्रधानांनी भर दिला. “तुष्टीकरणाने देशाची मूळ विचारधारा, सौहार्द या राष्ट्रीय भावनेला डाग लावला आहे. या लोकांनी सगळे नष्ट केले. म्हणूनच या तीन दुष्प्रवृत्ती विरोधात आपण सर्व शक्तीनिशी लढा द्यायला हवा. भ्रष्टाचार, घराणेशाही आणि तुष्टीकरण यांना थारा मिळाल्याने देशातल्या जनतेच्या आकांक्षा दबल्या होत्या” असे त्यांनी सांगितले.
या तीन दुष्प्रवृत्तीनी देशातल्या ज्या लोकांकडे क्षमता होत्या त्या हिरावल्या. या बाबींनी आपल्या जनतेच्या आशा-आकांक्षांवर पाणी फिरवले. गरीब असो, दलित असो, मागास असो, पसमंदा समुदायातल्या व्यक्ती असोत, आपल्या आदिवासी बंधू-भगिनी असोत, आपल्या माता- भगिनी असोत आपणा सर्वाना आपल्या हक्कांसाठी या तीन अपप्रवृत्तींचा नाश करावाच लागेल”.
भ्रष्टाचाराच्या अपप्रवृत्तीवर जोरदार टीका करताना “भ्रष्टाचाराला जराही थारा न देणारे वातावरण आपण निर्माण केले पाहिजे.सार्वजनिक जीवनात यापेक्षा ओंगळ काही असूच शकत नाही”, असे पंतप्रधान म्हणाले. भ्रष्टाचाराचा नायनाट करण्यासाठी तंत्रज्ञानाच्या वापराचा उल्लेख त्यांनी केला. विविध योजनांमधली 10 कोटी बनावट नावे हटवण्याचा आणि वित्तीय गुन्हे करून फरार झालेल्यांची 20 पट संपत्ती जप्त केल्याचा त्यांनी उल्लेख केला.
घराणेशाहीवर प्रहार करताना, घराणेशाहीच्या राजकारणाविषयी खंत व्यक्त करत “या विचाराचे राजकीय पक्ष हे कुटुंबाचे, कुटुंबाकडून आणि कुटुंबासाठी असतात आणि त्यामुळे प्रतिभेची गळचेपी होते”. या वृत्तीपासून लोकशाही मुक्त होणे आवश्यक असल्याचे पंतप्रधान म्हणाले.
त्याचबरोबर तुष्टीकरणाने सामाजिक न्यायावर मोठा आघात केला आहे. “तुष्टीकरणाचा विचार आणि राजकारण, तुष्टीकरणासाठी सरकारी योजनांची पद्धत यामुळे सामाजिक न्यायाची मोठी हानी झाली आहे. म्हणूनच तुष्टीकरण आणि भ्रष्टाचार हे विकासाचे सर्वात मोठे शत्रू असल्याचे आम्ही मानतो. देशाच्या विकास साध्य करण्यासाठी, 2047 पर्यंत विकसित भारताचे आपले स्वप्न साध्य करायचे असेल तर आपण कोणत्याही परिस्थितीत जराही भ्रष्टाचार खपवून घेता कामा नये आणि हीच भावना आपण सदैव बाळगली पाहिजे” असे पंतप्रधानांनी सांगितले.S.Thakur/N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
सरफरोश-2 चित्रपटाची ही पाचवी पटकथा; ज्यावर आता चित्रपटाची निर्मिती केली : दिग्गज चित्रपट-निर्माता आणि 51 व्या इफ्फी भारतीय पॅनोरामा ज्युरी अध्यक्ष जॉन मॅथ्यू मथान
“एखाद्या चित्रपटात रोमँटिक गाणी ठेवण्यासाठी आता चित्रपट निर्मात्यावर सक्ती नाही, चित्रपटाच्या व्यवसायासाठी आता याची आवश्यकता नाही”
“सरफरोश- 2 आमच्या सीआरपीएफ जवानांना समर्पित”
पणजी , 19 जानेवारी 2021
“मी माझ्या चित्रपटाच्या आशयाच्या शोधात संपूर्ण भारत फिरलो आहे. कोणत्याही चित्रपट निर्मात्यासाठी सामाजिक आणि राजकीय मुद्दे समजून घेणे महत्वाचे आहे. मला वाटते लेखक किंवा दिग्दर्शकाने समाजाप्रती संवेदनशील असले पाहिजेत. कोणाच्याही भावना न दुखावता आपल्याला आपला मुद्दा मांडता आला पाहिजे.” हे उद्गार आहेत 51 व्या इफ्फी भारतीय पॅनोरामा ज्यूरी आणि राष्ट्रीय चित्रपट पुरस्कारप्राप्त चित्रपटाचे लेखक, निर्माता आणि दिग्दर्शक जॉन मॅथ्यू मॅथन यांचे. गोवा येथे आयोजित केलेल्या 51 व्या भारतीय आंतरराष्ट्रीय चित्रपट महोत्सवातील “DO YOU HAVE IT?” या शिर्षका अंतर्गत आयोजित केलेल्या आभासी संवाद सत्रात ते चित्रपट पत्रकार फरदीन शहरीयार यांच्याशी संवाद साधत होते.
मथान यांना त्यांनी दिग्दर्शित आणि निर्मिती केलेल्या ‘सरफरोश’  या चित्रपटासाठी राष्ट्रीय चित्रपट पुरस्कार मिळाला आहे, या चित्रपटाची कथा-पटकथा दोन्ही मथान यांनी लिहिली आहे. “ “चित्रपटातील गाणी ही त्या चित्रपटाच्या कथेला पूरक असली पाहिजेत. ज्या वेळी या चित्रपटाची निर्मिती केली तेव्हा कमाईच्या दृष्टीने संगीत हा या चित्रपटाचा एक मोठा घटक होता. या चित्रपटात दोन रोमँटिक गाणी करण्याची चित्रित करण्याची कल्पना मला आवडली नव्हती”, असे मथान यांनी सरफरोश चित्रपटा विषयी सांगितले.
या संदर्भात ते म्हणाले की, “एखाद्या चित्रपटात रोमँटिक गाणी ठेवण्यासाठी आता चित्रपट निर्मात्यावर सक्ती केली जात नाही, चित्रपटाच्या व्यवसायासाठी आता याची आवश्यकता नाही”
“मी सरफरोश 2 ची पटकथा अंतिम करण्यापूर्वी ती अंदाजे 5 ते 6 वेळा लिहिली. सरफरोश-2 ची ही प्रत्यक्षातली पाचवी पटकथा आहे ज्यावर आता चित्रपटाची निर्मिती केली जाईल ” सरफरोश 2 च्या पटकथा लेखन प्रक्रियेवर प्रकाश टाकताना मथान यांनी ही माहिती दिली.
सरफरोश 2 बद्दल अधिक माहिती देताना ते म्हणाले की, हा चित्रपट भारताच्या अंतर्गत सुरक्षेबाबत आहे. “विविध समस्या असताना देखील भारताची अंतर्गत सुरक्षा किती मजबूत आहे हे यातून दाखविले जाईल.” या समस्या झेलणाऱ्या सीआरपीएफ कर्मचार्यांना हा चित्रपट समर्पित करीत असल्याचे त्यांनी सांगितले.
भारतीय पॅनारोमाचे ज्युरी-अध्यक्ष म्हणून काम करताना आलेल्या आपल्या अनुभवाबद्दल बोलताना ते म्हणले की, “मी 180 चित्रपट पाहिले आणि माझ्या लक्षात आले कि आपण किती वैविध्यपूर्ण आहोत.” ते पुढे म्हणाले, भारत हा एक उत्साहपूर्ण सक्रिय लोकशाही असलेला देश आहे. “हा एक प्रेमळ देश आहे”.
M.Iyengar/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172